  Анжелика Тихонова корреспондент 2020-тӥ арын Удмуртиысь Глаз ёросын ньыль выль фельдшер-акушер пунктъёс усьтозы. Со сярысь Глаз ёросысь эмъюртлэн «ВКонтакте» мерлыко вотэсысь бамаз ивортэмын. Нырысетӥез ФАП Сёваын южтолэзь пумын ӧсъёссэ усьтоз Ужъюртэ выль ужан тӥрлыкъёс ваемын ини, висъетъёсын югыт но шуныт. Али юртын лицензированиез ортче. Бӧрысь фельдшер-акушер пунктъёс Чундаын (Чиргино), Чураын но Ворпӧчинкаын (Верхняя Богатырка) пуктозы. Соос озьы 2020-тӥ арын ужаны кутскозы.  Ватсалом, таяз арын Удмуртиын 88 ФАП пуктыны ужпум сылэ. Тегъёс: Тазалык Удмуртия тазалыкезутён лэсьтськон Глазёрос  